AMD Fusion

AMD Fusion je kódové označenie pre návrh CPU umiestnených v jednom puzdre alebo naposledy na rovnakom čipe s GPU, ktorý vyvíja spoločnosť AMD. Tá tento koncept nazýva Accelerated Processing Unit. Pod názvom AMD Fusion plánuje viac modelov, líšiacich sa počtom jadier, frekvenciou a výkonom grafickej a centrálnej procesorovej jednotky.

Vývoj 
O plánoch konceptu, ktorý AMD Fusion realizuje, prvýkrát hovoril Henri Richard už v júni 2006. Prvé predstavenie, však, bolo až 1. júna 2010 na veľtrhu Computex, kde procesor Fusion bežal pod systémom Windows 7. Uvedenie na trh má byť v Q4 2010. Prvé modely budú vyrábané 40 nm technologickým procesom u spoločnosti TSMC, ďalšie (v roku 2011) by mali prejsť na 32 nm. Procesory budú dvojjadrové o takte okolo 1,5GHz, grafický čip bude podporovať DirectX 11 a hovorí sa až o výkone na úrovni desktopovej grafiky Radeon HD 5400! FUSION by mal nahradiť nepríliš úspešnú platformu NEO, teda konkurenciu Intel Atom a najlacnejším ULV procesorom od Intelu, ale s výrazne silnejšou grafickou kartou a aj o trochu vyšším výkonom CPU časti.

Použitie 
Fusion nie je primárne určený pre high-end desktopy alebo notebooky, ale skôr pre zariadenia, ktoré robia kompromis medzi výkonom a mobilitou – netbooky, UMPC, Microsoft Tablet PC, tablety, prehrávače multimédií, niektoré budúce smartphony a ďalšie "hybridné" mobilné zariadenia. AMD si od Fusion sľubuje ponúknuť výrobcom týchto zariadení cenovo a výkonnostne zaujímavý grafický a centrálny procesor, prispôsobený pre použitie v nich, s miniatúrnymi rozmermi, a zlomkovým TDP oproti súčasným architektúram (napr. AMD Bulldozer alebo Intel Sandy Bridge). Dvojčipy AMD Fusion majú byť rozdelené do štyroch línií podľa použitia:
 Všeobecné použitie
 Zameranie na dáta a ich spracovanie
 Zameranie na grafiku
 Zameranie na médiá
Výsledné jednopouzdrové CPU-GPU potom môžu byť pre dané použitie vytvorené obyčajnou zmenou konfigurácie v CPU a/alebo GPU časti. Podľa výkonného viceprezidenta spoločnosti Mario A. Rivasa chce AMD programom Fusion zvýšiť variabilitu svojich ponúkaných čipov a tým lepšie vyhovieť špecifickým nárokom cieľových odberateľov. AMD sa tak snaží získať väčší podiel na trhu procesorov pre mobilné zariadenia a (u netbookov) vytlačiť kombináciu "Intel Atom + integrovaná grafická karta". Intel naproti tomu vyvíja 22 nm výrobnú technológiu, ktorú má v pláne nasadiť v 2. polovici roka 2011.

Spojenie GPU 
AMD umožní spoluprácu niektorých diskrétne grafické karty a niektorých GPU v CPU Llano (čiže CrossFireX). Rad E2 nebude mať možnosť zapnúť CF.
 A8 s iGPU HD 6620G pôjde kombinovať s HD 6770 M vznikne HD 6775 GX2, s HD 6750 M vznikne HD 6755 GX2, s HD 6730 M vznikne HD 6760 GX2, s HD 6650 M vznikne HD 6740 GX2, s HD 6630 M vznikne HD 6740 GX2

Modely

Brazos 
 Vydanie Q1 2011
 Proces 40 nm u TSMC
 TDP 5, 9 alebo 18W
 Použitie: minibooky, netbook, základné dosky mini-ITX
 Pamäťový radič s podporou DDR3 pamätí
 CPU
 1 alebo 2 jadrá postavené na upravenom jadre z AMD Athlon II, jadro sa volá Bobcat
 GPU
 165D jednotiek = 80SP
 Podpora DX11, UVD3
 Jadro odvodené z radu HD 5000 = jadra RV8x0

Llano 
 Založené na AMD Athlon II (K10.5) s menšími úpravami
 Proces SOI, 32 nm
 Pamäťový radič s podporou DDR3 pamätí
 Integrovaný radič PCIe 2.0
 CPU
 2 až 4 jadrá
 2,3 až 3 GHz
 GPU
 Až 805D jednotiek = 400SP
 Verzia
 Lynx – pre desktopy, TDP 65 a 100 W
 Sabine – pre prenosné zariadenia, TDP 35 a 45 W

Bez GPU 
Spoločnosť AMD sa rozhodla vydať aj verziu bez GPU. Zatiaľ je známy jediný model Athlon II X4 631.

Môžu sa objaviť aj ďalšie modely Sempron, Athlon II X2 a X3 a ďalšie.

Marketing a prezentácia 
Procesory radu C, E a Z by mali pri spotrebe 6 až 18W a ploche  nahradiť diskrétnu grafiku o spotrebe 8W a ploche , procesor o spotrebe 25W a  a čipset o spotrebe 13W a , to dáva rozdiel u spotreby 28 až 40W a u plochy .

Procesory radu A by mali pri spotrebe 35 až 45W a ploche  nahradiť diskrétnu grafiku o spotrebe 27W a ploche , procesor o spotrebe 45W a  a čipset o spotrebe 13W a , to dáva rozdiel u spotreby 40 až 50W a u plochy .

Výdrž na batérie pre Brazos by sa mala zdvihnúť z až 6,5 hodiny na až 11 hodín.

Mali by existovať 4 kategórie trhu (samolepiek). E2 VISION (Smart HD) je pre základné kancelárske úkony, A4 VISION (Brilliant HD Everyday) je pre základné multimediálne úkony, A6 VISION (Brilliant HD Entertainment) je pre náročnejšie multimediálne úkony a A8 VISION (Brilliant HD Performance) by mal ponúkať najvyšší výkon v danej rade. Výkon v 3DMark Vantage (1280x1024 Performance) pre procesor triedy A4 a grafiku HD 6480G je 2045 bodov (100%), pre procesor triedy A6 a grafiku HD 6520G je 2502 bodov (122%) a pre procesor triedy A8 a grafiku HD 6620G je 3005 bodov (147%).

Referencie

Pozri aj 
 Accelerated Processing Unit
 AMD Bulldozer – súbežne vyvíjaná mikroarchitektúra spoločnosti AMD

Externé odkazy 
 AMD Llano na vlastné oči - ako dokáže jeden malý čip nahradiť procesor a grafiku! 
 APU z rodiny procesorov Fusion - Zaca, príde v dvoch variantoch 
 AMD prezentovalo výkon FUSION - Bobcat má vyšší grafický výkon než Core i5! 
 AMD Ontario - dvojjadrový čip s DX11 grafikou o veľkosti 74mm2 vyzve Intel ATOM 
 AMD Llano odfotené - dostupnosť v počítačoch ale bude až v lete 2011! 
 AMD a GlobalFoundries ukazujú kľúčové novinky na 32nm - Nové Llano, Bobcat a Bulldozer procesory 
 AMD uviedlo Trojjadrové APU jednotku A6-3500 s cenou pod 2 000 korún 
 Llano druhýkrát: 65 W, Turbo Core a trojjadrový variant 
 Výpis podpory CPU pre BIOS na čipsete A75M  
 AMD vyráža na ďalšie zteč proti Intel ATOM - nástupca Brazos, Deccan, bude 28nm sa 4 jadrami! 
 AMD Wichita: štvorjadrové APU s USB 3.0 radičom

Zdroj 
 

Procesory AMD
Architektúra x86